EkBass/fiwiki-20250220-pages-articles huggingface dataset:
Amiloridi

Amiloridi (C6H8N7ClO) on kloorattuihin ja aromaattisiin guanidiinin amidijohdannaisiin kuuluva orgaaninen yhdiste. Yhdistettä käytetään lääketieteessä nesteenpoistolääkkeenä yhdessä muiden lääkkeiden kanssa kohonneen verenpaineen hoitoon. Amiloridi kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Amiloridi vaikuttaa munuaisten distaalisissa tubuluksissa ja kokoojaputkissa. Se estää natriumioneja kuljettavien ionikanavien toimintaa, jolloin natriumionien takaisinimeytyminen ja kaliumionien erittyminen estyy. Tämä johtaa elektrolyyttien epätasapainoon ja nesteen erittyminen lisääntyy. Amiloridia käytetään usein yhdessä tiatsidien kuten hydroklooritiatsidi tai niin kutsuttujen loop-diureettien esimerkiksi furosemidin kanssa.Peter Cervoni & Peter S. Chan: Diuretic Agents, Kirk-Othmer Encyclopedia of Chemical Technology, John Wiley & Sons, New York, 2000.Alexander Scriabine & David G. Taylor: Antihypertensives, Ullmann's Encyclopedia of Industrial Chemistry, John Wiley & Sons, New York, 2000. ==Haittavaikutukset== Merkittävin amiloridin haittavaikutus on kaliumionien tavallista korkeampi pitoisuus elimistössä. Muita haittavaikutuksia voivat olla vatsakivut, huonovointisuus ja anoreksia. ==Valmistus== Amiloridin synteesin ensimmäisessä vaiheessa 5,6-diaminourasiili kondensoituu glyoksaalin kanssa. Tuotteen hydrolyysi emäksisissä olosuhteissa muodostaa 3-aminopyratsiini-2-karboksyylihappoa. Karboksyyliryhmä esteröidään metyyliesteriksi ja seuraavat vaiheet ovat klooraus sulfuryylikloridin avulla ja reaktio ammoniakin kanssa. Viimeinen vaihe on reaktio guanidiinin kanssa ja tuotteena muodostuu amiloridia. : ==Lähteet== Luokka:Diureetit Luokka:WHO:n tärkeimmät lääkkeet
Ventotenen manifesti

Ventotenen manifesti (), jota kutsutaan myös vapaan ja yhdistyneen Euroopan manifestiksi. Altiero Spinellin laatima poliittinen julkilausuma (Per un'Europa libera e unita. Progetto d'un manifesto), jonka hän kirjoitti toisen maailmansodan aikana ollessaan vankina Italian Ventotenen saarella. Lopullisessa muodossaan kesäkuussa 1941 valmistunutta manifestia levitettiin italialaisessa vastarintaliikkeessä, ja siitä tuli pian Movimento Federalista Europeon ohjelma. Manifesti vaatii Euroopan ja maailman yhdentymistä, eli federalismiä. Tekstissä Euroopan federalismi ja maailman federalismi nähdään keinona estää tulevat sodat. Vayssière toteaa, että manifestia pidetään laajalti eurooppalaisen federalismin syntymänä. Entisestä kommunistista, Spinellistä (1907–86) tuli liittovaltion liikkeen johtaja, sen perusteella että hän oli Manifestin ensisijainen kirjoittaja, sekä myös hänen sodanjälkeinen toimintansa. Manifesti kehotti katkaisemaan siteet Euroopan menneisyyteen ja muodostamaan uudenlaisen poliittisen järjestelmän. Tämä tehdään muokkaamalla politiikkaa uudelleen, ja tekemällä laaja-alaisia yhteiskunnallisia uudistuksia. Sitä ei pidetty ihanteellisena, mutta kuitenkin parhaana vaihtoehtona Euroopan sodanjälkeiseen tilanteeseen. Luokka:Manifestit Luokka:Federalismi Luokka:Eurooppalaisen integraation historia Luokka:Italian historia
Franz Anton Ries

Franz Anton Ries (1755 Bonn – 1846 Godesberg) oli saksalainen viulisti. Hän johti Bonnissa hoviorkesteria vuosina 1779–94. Hän oli Ludwig van Beethovenin ystävä sekä opettaja ja osallistui Beethovenin patsaan paljastamiseen Bonnissa vuonna 1845.Oxford Reference: Franz Anton Ries Säveltäjä Ferdinand Ries ja viulisti Hubert Ries olivat Franz Anton Riesin poikia.Ferdinand Ries Gesellschaft: BiographyPortal Rheinische Geschichte: Franz Anton Ries == Lähteet == Luokka:Saksalaiset viulistit Luokka:Vuonna 1755 syntyneet Luokka:Vuonna 1846 kuolleet
Mikkelin kaupungintalo

thumb|Mikkelin kaupungintalo. Mikkelin kaupungintalo sijaitsee Mikkelin torin etelälaidalla, osoitteessa Raatihuoneenkatu 8–10, Mikkelin seutukirjaston vieressä. Vuonna 1912 valmistuneen rakennuksen on suunnitellut arkkitehti Selim A. Lindqvist. Torin etelälaidan tontti varattiin kaupungintalolle jo kaupungin perustamisen yhteydessä.Kohti kaupungin vuosipäivää: Kaupungintalon historiaa Mikkelin kaupunki 12.2.2019. Viitattu 12.7.2019. Mikkeliin puuhattiin kaupungintaloa ensi kerran 1840-luvulla ja uudelleen 1880-luvulla, mutta nämä hankkeet eivät toteutuneet. Vuonna 1907 suunnitelmat tilattiin Selim Lindqvistiltä. Piirustukset on päivätty heinäkuussa 1911, samaan aikaan Lindqvistin Mikkeliin suunnitteleman Naisvuoren vesitornin kanssa. Kaupungintalon peruskivi laskettiin elokuussa 1911 ja se valmistui seuraavana vuonna. Talon arkkitehtuuria on luonnehdittu jälkijugendiksi ja wieniläisjugendiksi.Asko Salokorpi: Selim A. Lindqvist – arkkitehti, s. 52, 116. Sarmala, Helsinki 2001. Myös vaikutteita skotlantilaisesta arkkitehtuurista on nähtävissä. Lindqvist suunnitteli taloon sekä kiinteän että irtaimen sisustuksen. Valtuuston ohella rakennuksessa toimivat alun perin muun muassa maistraatti, raastuvanoikeus, rahatoimikamari, tullikamari, rakennuskonttori, kirjasto lukusaleineen sekä terveyshallituksen rokotushuone. Vuoden 1918 sisällissodan aikana kaupungintalossa toimi valkoisten Savon rintaman esikunta.Mannerheimin päämaja siirtyi Mikkeliin sata vuotta sitten, 11.4.1918 Mikkelin kaupunki 16.5.2018. Viitattu 13.7.2019. Talo vaurioitui talvisodan pommituksissa vuonna 1940, ja sodan jälkeisten korjaustöiden yhteydessä sitä korotettiin vuonna 1947 kolmannella kerroksella.Mikkelin hallitustori ympäristöineen Valtakunnallisesti merkittävät rakennetut kulttuuriympäristöt RKY, Museovirasto. Viitattu 12.7.2019. Pihasiipeen tehtiin vastaava korotus vuonna 1977. Kaupungintaloa laajennettiin sen taakse vuonna 1986 valmistuneella kaupungin virastotalolla, jonka suunnitteli kilpailuvoiton pohjalta Hannele Storgårds.Kaupungintaloista järjestetyt arkkitehtuurikilpailut Arkkitehtuurimuseo. Viitattu 12.7.2019. ==Lähteet== Luokka:Mikkelin rakennukset ja rakennelmat Luokka:Savilahti (Mikkeli) Luokka:Suomen kaupungintalot Luokka:Selim A. Lindqvistin suunnittelemat rakennukset
Graciela Paraskevaídis

Graciela Paraskevaídis (1. huhtikuuta 1940 Buenos Aires – 21. helmikuuta 2017 Montevideo) oli argentiinalaissyntyinen säveltäjä. Hän asui vuodesta 1975 Uruguayssa ja oli molempien maiden kansalainen.The Living Composers Project: Graciela Paraskevaídis Kotimaassaan Paraskevaídis opiskeli Roberto García Morillon johdolla ja osallistui myös muiden muassa Gerardo Gandinin sekä Iannis Xenakiksen pitämille kursseille. Vuosina 1968–1971 hän sai sävellysopetusta Wolfgang Fortnerilta Hochschule für Musik Freiburgissa. Vuonna 1972 hän osallistui Darmstadtin kurssille. Sävellystyönsä ohella Paraskevaídis kirjoitti sekä musiikkiaiheisia kirjoja että lehdissä julkaistuja esseitä. Hän opetti sekä yksityisesti että vuosina 1985–1992 Montevideon Universidad de la Repúblicassa. Hän myös piti luentoja, seminaareja ja workshopeja Argentiinassa, Uruguayssa, Itävallassa, Brasiliassa, Chilessä, Kolumbiassa, Saksassa, Kreikassa, Ruotsissa, Sveitsissä ja Yhdistyneessä kuningaskunnassa. == Lähteet == Luokka:Argentiinalaiset säveltäjät Luokka:Uruguaylaiset säveltäjät Luokka:Musiikkikirjailijat Luokka:Vuonna 1940 syntyneet Luokka:Vuonna 2017 kuolleet
I’m Looking Through You

I’m Looking Through You on brittiläisen rockyhtyeen The Beatlesin kappale yhtyeen vuoden 1965 albumilta Rubber Soul. Kappaleen teki Paul McCartney. Hän teki kappaleen, kun hänen tyttöstävänsä Jane Asher lähti teatterikiertueelle kotiin jäämiseen sijaan. The Beatlesin varhaimpina aikoina Abbey Road -studiolla työskentely oli kallista, joten kappaleen uudelleennauhoittamisen sijaan pienet virheet jätettiin huomioitta. Tämän takia esimerkiksi kappaleen kohdassa 1.20 kuullaan, kuinka McCartney tiputtaa tamburiininsa, joka on jätetty kappaleeseen. ==Lähteet== Luokka:The Beatlesin kappaleet Luokka:Vuoden 1965 kappaleet
Skuukanvaara

Skuukanvaara eli Skoganvarre (, , kveeniksi Skuukanvaara) on kylä Porsangin kunnassa Finnmarkin läänissä Pohjois-Norjassa. Vuonna 2019 Skuukanvaaran osa- alueella (grunnkrets) asui 56 henkeä. Kylä sijaitsee Øvrevann-järven rannalla Luostijoen tuntumassa E6-tien varrella. Maanteitse Skuukanvaarasta Suomeen Karigasniemelle on noin 67 kilometrin matka ja Porsangin kunnan keskustaajamaan Lemmijoelle noin 26 kilometriä. Skuukanvaaraa voidaan sanoa saamelaisasutukseksi, sillä siellä asuu useita porojen vaelluksen mukana muuttavia saamelaisperheitä ja poronhoito on alueen pääelinkeino. Øvrevann- järven saaressa sijaitsee myös saamelaisten esi-kristillinen uhripaikka. Kylän saamelainen nimi tarkoittaa ilmeisesti humisevaa tai suhisevaa tunturia. Skuukanvaarassa toimii Skoganvarre Villmark –niminen matkailukeskus. Koiravaljakoilla kisattava Finnmarksløpet kulkee Skuukanvaaran kautta. == Lähteet == Luokka:Porsanki Luokka:Finnmarkin läänin kylät
Cube Entertainment

Cube Entertainment Inc. (kor. 큐브엔터테인먼트) on eteläkorealainen tuotantoyhtiö. Yhtiö toimii levy-yhtiönä, tapahtumatuottajana sekä manageripalveluna. Yhtiö edustaa tällä hetkellä useita k-pop-artisteja ja -yhtyeitä, kuten CLC:tä, BtoB:ia, Pentagon:ia, (G)I-dle:ä. Yhtiö toimi aikaisemmin kotina myös k-pop- ryhmä 4Minutelle, joka on sittemmin hajonnut. Vuonna 2017 Cube Entertainment solmi yhteistyösopimuksen Kakao M -tuotantoyhtiön kanssa, jonka jälkeen Kakao M on levittänyt suuren osan Cube Entertainmentin musiikkituotannosta. == Artistit == === Levyttävät artistit === ====Sooloartistit==== * Jo Kwon (2AM) * Jang Hyun-seung * Jeon So-yeon ((G)I-DLE) * Lee Chang-sub (BtoB) * Jo Woo- chan * Jung Il-hoon (BtoB) * Yoo Seon-ho * Lee Min-hyuk (BtoB) * Elkie (CLC) * Peniel Shin (BtoB) *Seo Eun-kwang (BtoB) *Im Hyunsik (BtoB) *Yook Sung-jae (BtoB) ==== Yhtyeet ==== * BtoB * CLC * Pentagon * (G)I-dle *A train to autumn === Näyttelijät === * Na Jong-chan * Yook Sungjae (BtoB) * Lee Min-hyuk (BtoB) * Jung Ilhoon (BtoB) * Yeo One (Pentagon) * Yang Hongseok (Pentagon) * Elkie * Kwon Eunbin * Choi Yujin * Yoo Seon-ho * Lai Kuan-lin == Entiset artistit == * 4Minute ** Nam Ji-hyun (2009-2016) ** Heo Ga-yoon (2009-2016) ** Jeon Ji-yoon (2009-2016) ** Kwon So-hyun (2009-2016) ** Kim Hyun-ah (2009-2018) * Beast (2009-2016) * G.NA (2010-2016) * Roh Ji-hoon (2011-2017) * Kim Kiri (2012-2018) * Trouble Maker (2011-2018) * M4M (2013-2015) * Oh Ye-ri (2013-2015) * Rain (2013-2015) * Shin Ji-hoon (2013-2017) * Park Min-ha (2015-2017) * Seo Woo (2016-2017) * Choi Daehoon (2016-2017) * Triple H (2017-2018) * E'Dawn (2016-2018) == Lähteet == Luokka:Eteläkorealaiset levy- yhtiöt Luokka:Musiikkikustantamot Luokka:Hip hop -levy-yhtiöt
Luettelo GP2-ennätyksistä

Tämä on luettelo kaikkien GP2-sarjaan osallistuneiden kuljettajien ja tallien ennätyksistä. == Kuljettajien ennätykset == Ennätyksen nimi Ennätys Ennätyksen haltija Ennätyskilpailu/(Lähtö)/KaudetTarkoittaa kilpailua/(Lähtöä) tai kautta, jossa ennätys on tehty. Eniten startteja 118 Johnny Cecotto Abu Dhabin GP 2016 (2) Eniten voittoja 11 Stoffel Vandoorne Abu Dhabin GP 2015 (1) Eniten pitkän kilpailun voittoja 10 Stoffel Vandoorne Abu Dhabin GP 2015 (1) Eniten sprintti kilpailun voittoja 7 Stefano Coletti Abu Dhabin GP 2014 (2) Eniten palkintosijoja 26 Stoffel Vandoorne Abu Dhabin GP 2015 (1) Eniten palkintosijoja kauden aikana 16 Stoffel Vandoorne Kausi 2015 Eniten paalupaikkoja 8 Stoffel Vandoorne Belgian GP 2015 (1) Eniten nopeimpia kierroksia 12 Stefano Coletti Italian GP 2014 (2) Eniten pisteitä 540,5 Stoffel Vandoorne Abu Dhabin GP 2015 (1) Eniten peräkkäisiä voittoja 3 Lewis Hamilton Nico Hülkenberg Monacon GP 2006 (1) – Britannian GP 2006 (2) Saksan GP 2009 (1) – Unkarin GP 2009 (1) Eniten kilpailuja ennen ensimmäistä voittoa 69 Rio Haryanto Bahrainin GP 2015 (2) Eniten kilpailuja ilman voittoja 102 Julian Leal Italian GP 2015 (2) Eniten palkintosijoja ilman voittoja 6 Kazuki Nakajima Valencian GP 2007 (1) Eniten peräkkäisiä palkintosijoja 6 Romain Grosjean Britannian GP 2011 (2) – Belgian GP 2011 (1) Eniten kilpailuja ennen ensimmäistä palkintosijaa 57 Julian Leal Alexandre Negrão Belgian GP 2013 (2) Turkin GP 2007 (2) Eniten kilpailuja ilman palkintosijoja 90 Daniël de Jong Abu Dhabin GP 2016 (2) Eniten palkintosijoja ennen ensimmäistä voittoa 11 Felipe Nasr Espanjan GP 2014 (2) Eniten peräkkäisiä keskeytyksiä 5 Luca Filippi Marcos Martínez Clivio Piccione Euroopan GP 2009 (2) – Italian GP 2009 (2) Turkin GP 2007 (2) – Belgian GP 2007 (2) Saksan GP 2006 (2) – Turkin GP 2006 (2) === Tallien ennätykset === Ennätyksen nimi Ennätys Ennätyksen haltija Ennätyskilpailu/(Lähtö)/Kaudet Eniten kilpailuja ilman voittoa 85 BCN Competicion Italian GP 2008 (2) == Lähteet == e
Omar Sharmarke

Omar Abdirashid Ali Sharmarke on somalialainen poliitikko, joka toimi maansa pääministerinä vuosina 2009 –2010 ja 2014–2017. Hän oli ehdokkaana vuoden 2017 presidentinvaaleissa. == Lähteet == Luokka:Somalian pääministerit Luokka:Vuonna 1968 syntyneet Luokka:Elävät henkilöt
Mikkelin lääninhallituksen talo

Mikkelin lääninhallituksen talo on Mikkelin torin länsilaidalla sijaitseva entinen Mikkelin läänin ja sittemmin Itä-Suomen läänin lääninhallituksen hallintorakennus. Myöhemmin rakennuksessa on toiminut Itä-Suomen aluehallintovirasto. Vuonna 1843 valmistuneen talon on suunnitellut arkkitehti Carl Ludvig Engel. Talon osoite on Maaherrankatu 16.Mikkelin lääninhallitus Senaatti-kiinteistöt. Viitattu 12.7.2019. Lääninhallituksen piirustukset tilattiin Carl Ludvig Engeliltä kaupungin perustamisvuonna 1838, samassa yhteydessä Mikkelin lääninsairaalan ja lääninvankilan piirustusten kanssa. Piirustukset valmistuivat vuonna 1839, mutta talo valmistui vasta Engelin kuoltua vuonna 1843. Engel lienee käyttänyt empiretyylisen suunnitelman pohjana Hämeenlinnaan hieman aiemmin suunnittelemaansa Hämeen lääninhallituksen taloa.Henrik Lilius: ”Mikkelin lääninhallituksen talo”, s. 300–301 teoksessa Carl Ludvig Engel 1778–1840. Opetusministeriö, Helsinki 1990. Myös Mikkelin keskustan asemakaava on Engelin laatima.Mikkelin hallitustori ympäristöineen Valtakunnallisesti merkittävät rakennetut kulttuuriympäristöt RKY, Museovirasto. Viitattu 12.7.2019. Lääninhallitus toimi talon alakerrassa, yläkerrassa oli maaherran virka-asunto. Kaksikerroksiseen rakennukseen lisättiin 1890-luvulla arkistotiloiksi tarkoitetut pienet yksikerroksiset siipiosat. Lääninhallituksen taloon on kytketty Raatihuoneenkadun ja Hallituskadun kulmissa symmetrisesti sijaitsevat yksikerroksiset rakennukset, joista pohjoisempi on E. B. Lohrmannin suunnittelema läänin maanmittauskonttorin talo vuodelta 1849 ja eteläisempi on Martti Välikankaan suunnittelema, tyyliltään ensimmäisen kanssa yhdenmukainen lisärakennus vuodelta 1938. Kulmatalot yhdistettiin lääninhallituksen taloon Maaherrankadun varteen 1960-luvulla rakennetuilla betonisilla yhdyskäytävillä, jotka korvattiin vuonna 1993 lasiseinäisillä rakennelmilla. Lääninhallituksen talon pääovi siirrettiin vuoden 1938 muutostöissä pihan puolelta keskelle torinpuoleista julkisivua, mutta vuoden 1993 saneerauksessa tämä ovi suljettiin ja pääsisäänkäynti sijoitettiin lasisiin käytävärakennuksiin. Läänien lakkauttamisen jälkeen rakennusta käytti Itä-Suomen aluehallintovirasto maaliskuuhun 2021 saakka, jolloin se muutti samassa korttelissa olevaan uudempaan valtion virastotaloon. Lääninhallituksen talon tulevaa käyttöä ei ole päätetty.Marjo Valtavaara: Valtion virastoissa on meneillään valtava myllerrys: toimisto­tilojen tarve puolittuu seuraavan kymmenen vuoden aikana (tilaajille) Helsingin Sanomat 18.3.2021. Viitattu 20.3.2021. Marsalkka Mannerheimia esittävä Päämajapatsas on vuodesta 2003 sijainnut torin laidalla suoraan lääninhallituksen talon edessä. ==Lähteet== Luokka:Mikkelin rakennukset ja rakennelmat Luokka:Savilahti (Mikkeli) Luokka:Carl Ludvig Engelin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Luettelo naispuolisista GP3-kuljettajista

Tämä on luettelo naispuolisista moottoriurheilukilpailijoista, jotka ovat osallistuneet GP3-sarjaan. Kuusi naiskuljettajaa on osallistunut vähintään yhteen GP3-kilpailuun. Ensimmäinen MM-pisteitä kerännyt kuljettaja on Alice Powell, joka ajoi kahdeksanneksi Italian sprinttikilpailussa kaudella 2012. == Kuljettajat == Nimi Kaudet Tallit Kilpailut (Lähdöt) Pisteet Alice Powell 2012–2013 Status Grand Prix, Bamboo Engineering (18) 1 Carmen Jordá 2012–2014 Ocean Racing Technology, Bamboo Engineering, Koiranen GP 46 (44) 0 Vicky Piria 2012 Trident Racing (16) 0 Samin Gómez 2013, 2015 Jenzer Motorsport, Campos Racing (22) 0 Beitske Visser 2014–2015 Hilmer Motorsport, Trident (4) 0 Tatiana Calderón 2016–2018 Arden International, DAMS, Jenzer Motorsport 52 (51) 20 n * GP3 naiset GP3
Abdiweli Sheikh Ahmed

Abdiweli Sheikh Ahmed (s. 1959, Bardera, Somalia) on somalialainen poliitikko, joka toimi maansa pääministerinä 2013–2014. Hänen kaudellaan maan turvallisuustilanne parani jonkun verran, mutta erilaiset sotilaalliset ryhmät toimivat edelleen aika vapaasti. Ahmed hävisi parlamentissa luottamusäänestyksen joulukuussa 2014. == Lähteet == Luokka:Somalian pääministerit
Suzi Quatro (albumi)

Suzi Quatro (tunnus SRAK 505) on yhdysvaltalaisen Suzi Quatron ensimmäinen albumi. Levy julkaistiin lokakuussa 1973 suurimmassa osassa maailmaa RAK- levymerkillä. Yhdysvalloissa ja Kanadassa se julkaistiin Bell Records levymerkillä, Japanissa EMI-levymerkillä ja joissain Euroopan maissa Columbia- levymerkillä. Australiassa albumi julkaistiin nimellä Can the Can. Levy oli heti kaupallinen menestys ja ylsi monissa maissa TOP-50 listasijoituksiin. Parhaiten levy myi Australiassa, Saksassa ja Alankomaissa, joissa kaikissa se ylsi jopa TOP-5 listasijoituksiin. Suurin osa albumin kappaleista on tuottaja kaksikko Chapman & Chinnin tai Suzi Quatron itsensä käsialaa, mutta joukkoon mahtuu myös kolme cover-versiota. A-puolen toiseksi viimeinen kappale I Wanna Be Your Man on lainattu Beatlesilta, B-puolen ensimmäinen kappale All Shook Up on puolestaan Elvikseltä ja B-puolen viimeinen Shakin' All Over on Johnny Kiddin tuotantoa. == Kappaleet == === A-puoli === # # # # # # === B-puoli === # # # # # # === Huomioita === Suurin osa Britannian ulkopuolella julkaistuista versioista sisälsi myös kappaleen Can the Can, joka sisällytettiin myös myöhempiin brittipainoksiin. USA:n ja Kanadan versioilla Can the Can korvasi kappaleet Rockin' Moonbeam ja Get Back Mama == Yhtyeen kokoonpano albumilla == * Suzi Quatro – laulu ja basso * Len Tuckey – kitara, Slide-kitara ja taustalaulu * Alastair McKenzie – kosketinsoittimet, Mellotron ja taustalaulu * Dave Neal – rummut ja taustalaulu Luokka:Vuoden 1973 esikoisalbumit
Luettelo suomalaisten voittamista GP3-osakilpailuista

Tämä on luettelo suomalaisten voittamista GP3-osakilpailuista. Ensimmäinen suomalainen osakilpailuvoittaja oli Valtteri Bottas voittaessaan Saksan sprinttikilpailun 24. heinäkuuta 2011 Nürburgringin radalla Saksassa. Viimeisin suomalainen osakilpailuvoitto on Niko Karin voitto Abu Dhabin pitkästäkilpailusta 25. marraskuuta 2017. == Voitot == # Kausi Kuljettaja Talli Kilpailu/(Lähtö) Rata 1\. 2011 Valtteri Bottas Lotus ART Saksa (2) Nürburgring 2\. 2011 Valtteri Bottas Lotus ART Unkari (1) Hungaroring 3\. 2011 Valtteri Bottas Lotus ART Belgia (1) Circuit de Spa-Francorchamps 4\. 2011 Valtteri Bottas Lotus ART Italia (1) Autodromo Nazionale Monza 5\. 2012 Aaro Vainio Lotus GP Monaco (1) Circuit de Monaco 6\. 2012 Matias Laine MW Arden Belgia (2) Circuit de Spa-Francorchamps 7\. 2013 Aaro Vainio Koiranen GP Espanja (2) Circuit de Catalunya 8\. 2013 Aaro Vainio Koiranen GP Unkari (1) Hungaroring 9\. 2017 Niko Kari Arden International Abu Dhabi (1) Yas Marina Circuit ==Lähteet== s Luokka:Suomen moottoriurheilu
Luettelo suomenkielisistä yliopistomatematiikan oppikirjoista

Tämä artikkeli on epätäydellinen luettelo suomenkielisistä yliopistomatematiikan oppikirjoista. Nimike Tekijät Julkaistu Aihe Kustantaja Sivumäärä ISBN Lähde Matemaattisen analyysin perusteet Jalava, Väinö 1983 reaalifunktioiden analyysi Tampereen teknillinen korkeakoulu 191 951-720-771-9 Johdatus funktionaalianalyysiin Jalava, Väinö 1983 funktionaalianalyysi Tampereen teknillinen korkeakoulu 144 951-720-831-6 Moderni analyysi I Jalava, Väinö 1976 modernit funktioavaruudet Tampereen teknillinen korkeakoulu 152 951-720-223-7 Moderni analyysi II Jalava, Väinö 1977 modernit funkioavaruudet Tampereen teknillinen korkeakoulu 165 951-720-250-4 Algebra ja geometria Kivelä, Simo K. 1989 algebra ja geometria Otatieto 201 951-672-103-6 Johdattelua algebralliseen geometriaan Kahanpää, Lauri; Kekäläinen, Pekka; Smith, Karen E. 2000 algebrallinen geometria Otatieto 158 951-672-291-1 Matriisilasku ja lineaarialgebra Kivelä, Simo K. 2002 matriisilaskenta ja lineaarinen algebra Otatieto 293 951-671-368-8 Reaalimuuttujan analyysi Kivelä, Simo K. 1992 reaalianalyysi Otatieto 200 951-672-158-3 Vektorimuuttujan analyysi Kivelä, Simo K. 1997 moniulotteinen vektorianalyysi Otatieto 235 951-672-258-X Topologia I Väisälä, Jussi 2002 topologia Limes ry 144 951-745-192-X Topologia II Väisälä, Jussi 1999 topologia Limes ry 182 951-745-185-7 Algebra Metsänkylä, Tauno, Näättänen, Marjatta 2003 matematiikka Limes ry 199 951-745-200-4 Analyysiä reaaliluvuilla Harjulehto, Petteri; Klén, Riku; Koskenoja, Mika 2014 reaalilukujen analyysi Unigrafia 353 978-952-93-4162-7 Johdatus abstraktiin algebraan Häsä, Jokke; Rämö, Johanna 2012 abstrakti algebra Gaudeamus 304 978-952-495-361-0 Calculus Fennicus Pitkäranta, Juhani 2015 ensimmäisen yliopistovuoden oppimäärä Teknillisen korkeakoulun matematiikassa Avoimet oppimateriaalit ry 1020 978-952-7010-12-9, 978-952-7010-6 (pdf) Matematiikan pitkä peruskurssi I – Vektorialgebra ja analyyttinen geometria Rikkonen, Harri 1969 vektorialgebra ja analyyttinen geometria Teknillisen korkeakoulun ylioppilaskunta 149 951-671-067-0 Matematiikan pitkä peruskurssi II – Reaalimuuttujan funktioiden differentiaalilasku Rikkonen, Harri 1969 joukko- oppi, reaaliluvut, reaalifunktiot Otakustantamo 130 951-671-022-0 Matematiikan pitkä peruskurssi III – Reaalimuuttujan funktioiden integraalilasku Rikkonen, Harri 1970 reaalifunktioiden integrointi Otakustantamo 156 951-671-023-9 Matematiikan pitkä peruskurssi IV – tavalliset differentiaaliyhtälöt Rikkonen, Harri 1973 differentiaaliyhtälöt Otakustantamo 121 951-671-001-8 Matematiikan pitkä peruskurssi V – Vektorimuuttujan funktioiden differentiaalilasku Rikkonen, Harri 1973 vektorifunktioiden differentiaalilaskenta Otakustantamo 143 951-671-030-1 Matematiikan pitkä peruskurssi VI – Vektorimuuttujan funktioiden integraalilasku Rikkonen, Harri 1974 vektorifunktioiden integrointi Otakustantamo 139 951-671-078-6 == Lähteet == Luokka:Luettelot kirjoista Luokka:Matematiikka Luokka:Oppikirjat
Humo Taškent

Humo Taškent on uzbekistanilainen jääkiekkoseura Taškentin kaupungista. Seura on perustettu vuonna 2019 ja se pelaa Kazakstanin pääsarjassa. Humo Taškent perustettiin alkuvuodesta 2019 ja se pelasi keväällä uudistetussa Uzbekistanin jääkiekkosarjassa. Humo sijoittui neljän joukkueen sarjassa kolmanneksi. Kesällä 2019 ilmoitettiin, että Humo siirtyy seuraavaksi kaudeksi venäläiseen VHL-sarjaan. == Joukkue kaudella 2024–2025 == (Tilanne 6. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 20 Timur Meider L 2024 29 Damir Šaimardanov L 2024 Ufa, Venäjä Leonid Fomin L 2025 Jekaterinburg, Venäjä Aleksandr Kašlinov L Try-out Tšerepovets, Venäjä Nikita Klimahin L Juniori Saran, Kazakstan Konstantin Kozlovski L 2025 Mahiljou, Valko-Venäjä Gleb Moisejev L 2025 Magnitogorsk, Venäjä Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 88 Daniel Kogan L 2025 Stanislav Borovikov 2025 Öskemen, Kazakstanin SNT, Neuvostoliitto Vladislav Gabrus L 2025 Žlobin, Valko-Venäjä Aleksandr Gopijenko L 2024 Habarovsk, Venäjä Emil Malisjev L 2025 Uppsala, Ruotsi Artjom Maltsev R 2025 Pietari, Venäjä Ilja Nazarevitš R 2025 Volnovaha, Ukraina Dmitri Savritski L 2025 Minsk, Valko-Venäjä Edgars Siksna R 2025 Riika, Latvia Ivan Stepanenko R 2025 Karaganda, Kazakstan Dmitri Šulenin R 2025 Moskova, Venäjä Rinat Valijev L 2024 Nižnekamsk, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 7 Vadim Kravtšenko R VLH 2025 Omsk, Venäjä 22 Pavel Sinjavski L H 2025 33 Aleksandr Derbenjov L H 2025 Jekaterinburg, Venäjä 66 Žavohir Rasulov R H 2025 Anton Astaševitš R H 2025 Minsk, Valko-Venäjä Andrei Bujalski L KH 2025 Karaganda, Kazakstan Jegor Bujalski R OLH 2025 Minsk, Valko-Venäjä Jegor Dorofejev L H 2025 Magnitogorsk, Venäjä Radel Fazlejev L KH / VLH 2025 Kazan, Venäjä Anton Glovatski L KH 2024 Magnitogorsk, Venäjän SFNT, Neuvostoliitto Dmitri Grents R KH 2025 Öskemen, Kazakstan Vladimir Grin L H Try-out Kaliningrad, Venäjä Artjom Grjaznov R H Try-out Krasnodar, Venäjä Danila Karaban R KH / VLH 2025 Novopolotsk, Valko- Venäjä Artur Kuznetsov L H 2025 Žlobin, Valko-Venäjä Artjom Lihotnikov L OLH 2025 Temirtau, Kazakstan Denis Ludtsev R OLH 2025 Barnaul, Venäjä Kirill Lunin L VLH Try-out Habarovsk, Venäjä Andrei Pavlenko L OLH 2025 Minsk, Valko-Venäjä Aleksandr Ševtšenko L H / P 2025 Novokuznetsk, Venäjä Sergei Šikov L H Try-out Vasili Žilov L H 2025 Ufa, Venäjä === Joukkueenjohto === * Päävalmentaja: Dmitri Katajev * Apuvalmentaja: Andrei Nikišov * Maalivahtivalmentaja: Igor Šlykov == Lähteet == Luokka:VHL-seurat Luokka:Uzbekistanilaiset jääkiekkoseurat Luokka:Vuonna 2019 perustetut urheiluseurat Luokka:Taškent
Luettelo GP2-kilpailuista

Tämä on luettelo GP2-kilpailuista. Lihavoidut kilpailut olivat mukana GP2-sarjassa kaudella 2016. == Kilpailut == # Kilpailu Kaudet Kilpailuja 1 Abu Dhabin Grand Prix 2010, 2013–2016 5 2 Bahrainin Grand Prix 2005, 2007, 2012–2015 6 3 Britannian Grand Prix 2005–2016 12 4 Belgian Grand Prix 2005, 2007–2016 11 5 Espanjan Grand Prix 2005–2016 12 6 Euroopan Grand Prix 2005–2006, 2008–2012, 2016 8 7 Italian Grand Prix 2005–2016 12 8 Itävallan Grand Prix 2014–2016 3 9 Malesian Grand Prix 2012–2013, 2016 3 10 Monacon Grand Prix 2005–2016 12 11 Portugalin Grand Prix 2009 1 12 Ranskan Grand Prix 2005–2008 4 13 Saksan Grand Prix 2005–2014, 2016 11 14 San Marinon Grand Prix 2005–2006 2 15 Singaporen Grand Prix 2012–2013 2 16 Turkin Grand Prix 2005–2011 7 17 Unkarin Grand Prix 2005–2016 12 18 Valencian Grand Prix 2006–2007 2 19 Venäjän Grand Prix 2014–2015 2 k
Luettelo GP3-kilpailuista

Tämä on luettelo GP3-kilpailuista. Lihavoidut kilpailut olivat mukana GP3-sarjassa kaudella 2018. == Kilpailut == # Kilpailu Kaudet Kilpailuja 1 Abu Dhabin Grand Prix 2013–2018 6 2 Bahrainin Grand Prix 2015 1 3 Britannian Grand Prix 2010–2018 9 4 Belgian Grand Prix 2010–2018 9 5 Espanjan Grand Prix 2010–2018 9 6 Euroopan Grand Prix 2010–2012 3 7 Italian Grand Prix 2010–2018 9 8 Itävallan Grand Prix 2014–2018 5 9 Jerezin Grand Prix 2017 1 10 Malesian Grand Prix 2016 3 11 Monacon Grand Prix 2012 1 12 Ranskan Grand Prix 2018 1 13 Saksan Grand Prix 2010–2014, 2016 6 14 Turkin Grand Prix 2010–2011 2 15 Unkarin Grand Prix 2010–2018 9 16 Valencian Grand Prix 2013 1 17 Venäjän Grand Prix 2014–2015, 2018 3 k
Mikkelin pitäjän vanha kirkko

Mikkelin pitäjän vanha kirkko oli silloisen Savilahden pitäjän kirkko, joka sijaitsi vuosina 1754–1806 nykyisen Mikkelin Kirkkopuiston paikalla. Mikkelin vanhan pitäjänkirkon suunnitteli kirkonrakentaja August Sorsa ja se sijaitsi keskeisellä paikalla, Hämeestä ja Loviisasta tulevien maanteiden risteyksen eteläpuolella.Leena Hangasmaa: Mikkelin kulmilla -esite Mikkelin kaupungin museot, Issuu.com 2013. Viitattu 13.7.2019. Vuonna 1754 valmistunut kirkko korvasi läheisen Savilahden kivisakastin yhteydessä sijainneen aiemman kirkon. Kirkon viereinen kellotapuli oli mahdollisesti rakennettu jo aiemmin.Ninni Närväinen: Mikkeli – Kirkkopuiston peruskorjauksen arkeologinen valvonta 2003, s. 6 (pdf) Museoviraston rakennushistorian osasto 2003. Viitattu 13.7.2019. Punamullalla maalattu kirkko oli aikaansa nähden suurikokoinen ja tiettävästi Suomen ensimmäinen pohjakaavaltaan kahdennettu eli kaksoisristikirkko. Kirkkoon hankittiin 1770-luvulla aikaa näyttävä kello, joka kuitenkin pian myytiin pois huonolaatuisena. Vuonna 1800 hankittiin myös uudenaikaiset urut.Mikkelin pitäjän vanhan kirkon muistomerkki Kulttuurireitit, Mikkelin kaupungin kulttuuripalvelut. Viitattu 13.7.2019. Kirkko ja kellotapuli paloivat maan tasalle salaman sytyttämässä tulipalossa 7. elokuuta 1806. Kirkon ympärillä toimi hautausmaa 1760-luvulta 1800-luvun alkukymmenille. Tuhoutuneen kirkon korvaajaksi rakennettiin aluksi silloisen kirkkoherran Henrik Forsiuksen aloitteesta vuonna 1807 valmistunut tilapäinen rukoushuone.Arno Forsius: Henrik Forsius, Helsingin ensimmäisen historian kirjoittaja Saunalahti.fi 1999. Viitattu 13.7.2019. Sen korvasi nykyinen Mikkelin pitäjänkirkko, joka rakennettiin vuosina 1816–1817 jonkin matkaa silloisen kirkonkylän ulkopuolelle, Kangasniemelle johtavan maantien risteykseen. Kun Mikkelin kaupunki perustettiin vuonna 1838, entisen pitäjänkirkon paikalle sijoitettiin Kirkkopuisto, johon myös kaupungin kirkkoa alkujaan kaavailtiin, mutta se rakennettiin myöhemmin toiseen kortteliin.Mikkelin hallitustori ympäristöineen Valtakunnallisesti merkittävät rakennetut kulttuuriympäristöt RKY, Museovirasto. Viitattu 13.7.2019. Hautausmaan hautakivet ja ympärysmuuri poistettiin vuonna 1841, mutta joukko hautoja ja pätkä muuria löydettiin puiston alta viemäritöiden yhteydessä vuonna 2003.Mikkelin Kirk­ko­puis­tos­ta löytyi vanhoja hautoja Kaleva 27.8.2003. Viitattu 13.7.2019. Kirkkopuistoon pystytettiin vuonna 1953 kuvanveistäjä Eino Räsäsen toteuttama Mikkelin pitäjän vanhan kirkon muistomerkki. ==Lähteet== Luokka:Suomen entiset kirkkorakennukset Luokka:Suomen puiset kaksoisristikirkot Luokka:Mikkelin kirkkorakennukset Luokka:Savilahti (Mikkeli)
Kasvot peilissä

Kasvot peilissä on suomalaislaulaja Kirkan 16. studioalbumi vuodelta 1991. Albumin kenties tunnetuin kappale on avausraita ja levyn nimikkokappale ”Kasvot peilissä”, joka julkaistiin singlenä yhdessä A-puolen päätöskappaleen ”Kauneimmat lauseet” kanssa. Albumi menestyi suhteellisen hyvin nousten parhaimmillaan Suomen levylistojen viidennelle sijalle ja nimikkokappale oli parhaimmillaan radioiden kolmanneksi soitetuin single. Kultalevyraja ylittyi jo julkaisuvuonna ja vuoteen 2013 mennessä albumia on myyty 60 094 kappaletta. Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 2007 Sony BMG Music Entertainment julkaisi levystä uuden painoksen CD- levynä. == Kappaleet == Kaikki kappaleet säveltäneet K. Halonen ja K. Jernström, sanoittanut Vexi Salmi ja sovittanut Kassu Halonen, ellei toisin mainita. === A-puoli === # # # # # === B-puoli === # * # # # # LP-levyn (FGL 4054) takakannen ja levykeskiöiden tiedot. == Kokoonpano == === Muusikot === * Kirka – laulu * Esa Kaartamo – taustalaulut * Marjo-Riitta Kervinen – taustalaulut (1-3, 6-10) * Kim Lönnholm – taustalaulut * Kassu Halonen – taustalaulut, kosketinsoittimet, urut (1-3, 5-7, 10), kapellimestari * Kisu Jernström – taustalaulut * Juha Björninen – kitara ja kitarasoolot * Janne Louhivuori – kitara * Jarmo Nikku – sähkösitar (4-5) * Jari Heino – bassokitara * Vesa Aaltonen – rummut * Kimmo Grön – saksofoni (5-6, 9-10) * Pepa Päivinen – saksofoni (4-5; soolo: 5) * Jari Laasanen – C-lab. ohjelmointi === Tuotanto === * Jari Laasanen – äänitys ja miksaus (MTV-studiot) * Pertti Hohtio – kaiverrus (Finnvox) * Pauli Saastamoinen – CD-masterointi (Finnvox) * Riipinen – kuvat ja ulkoasu * John – kuvat ja ulkoasu * Vincent – kuvat ja ulkoasu * Kassu Halonen – tuottaja * Kisu Jernström – tuottaja == Lähteet == == Aiheesta muualla == * Albumi Äänitetietokannassa Luokka:Vuoden 1991 albumit Luokka:Kirkan albumit Luokka:Kassu Halosen tuottamat albumit Luokka:Kisu Jernströmin tuottamat albumit
Ratsastus kesäolympialaisissa 2020

Ratsastuksessa kilpailtiin Tokion 2020 kesäolympialaisissa 26. kertaa. Ratsastuksessa kilpailtiin 24. heinäkuuta – 7. elokuuta 2021. Ratsastuksessa kilpailtiin kuudessa eri kilpailumuodossa. Menestynein maa oli Saksa, jonka urheilijat voittivat kuudesta tapahtumasta kolme ja yhteensä neljä mitalia. Brittiläiset ratsastajat saavuttivat viisi mitalia. ==Aikataulu== Mitalikilpailut on merkitty vaaleansinisellä taustavärillä. La 24 Su 25 Ma 26 Ti 27 Ke 28 To 29 Pe 30 La 31 Su 1 Ma 2 Ti 3 Ke 4 To 5 Pe 6 La 7 Kouluratsastus Yksilö 1. päivä 2. päivä Loppukilpailu Kouluratsastus Joukkue 1. päivä 2. päivä Loppukilpailu Kenttäratsastus Yksilö 1. päivä 2. päivä Maasto Este Kenttäratsastus Joukkue 1. päivä 2. päivä Maasto Este Esteratsastus Yksilö Karsinnat Loppukilpailu Esteratsastus Joukkue Karsinnat Loppukilpailu ==Mitaliyhteenveto== Kouluratsastus (yksilö) tiedot Kouluratsastus (joukkue) tiedot Jessica von Bredow-Werndl, Dalera Dorothee Schneider, Showtime Isabell Werth, Bella Rose Sabine Schut-Kery, Sanceo Adrienne Lyle, Salvino Steffen Peters, Suppenkasper Charlotte Fry, Everdale Carl Hester, En Vogue Charlotte Dujardin, Gio Kenttäratsastus (yksilö) tiedot Kenttäratsastus (joukkue) tiedot Laura Collett, London 52 Tom McEwen, Toledo de Kerser Oliver Townend, Ballaghmore Class Kevin McNab, Don Quidam Andrew Hoy, Vassily de Lassos Shane Rose, Virgil Nicolas Touzaint, Absolut Gold Karim Laghouag, Triton Fontaine Christopher Six, Totem de Brecey Esteratsastus (yksilö) tiedot Esteratsastus (joukkue) tiedot Henrik von Eckermann, King Edward Malin Baryard-Johnsson, Indiana Peder Fredricson, All In Laura Kraut, Baloutinue Jessica Springsteen, Don Juan van de Donkhoeve McLain Ward, Contagious Pieter Devos, Claire Z Jérôme Guery, Quel Homme de Hus Grégory Wathelet, Nevados S ==Mitalitaulukko== 1\. align=left 3 1 0 4 2\. align=left 2 1 2 5 3\. align=left 1 1 0 2 4\. align=left 0 2 0 2 5\. align=left 0 1 1 2 6\. align=left 0 0 1 1 6\. align=left 0 0 1 1 6\. align=left 0 0 1 1 Yhteensä 6 6 6 18 ==Lähteet== *
Mäntän musiikkijuhlat

Mäntän musiikkijuhlat on vuonna 1999 aloittanut kansainvälinen pianofestivaali. Festivaalilla esiintyy vuosittain kansainvälisesti tunnettuja pianisteja. Esiintyjinä ovat olleet muun muassa Marc-André Hamelin, Sergey Babayan, Angela Hewitt, Elisabeth Leonskaja, Denis Kozhukin, Richard Goode, Boris Berman, Olli Mustonen, Antti Siirala ja Laura Mikkola. Mäntän musiikkijuhlat edistää myös nuorten pianistilupausten asiaa. Festivaalin pääkonserttipaikkoja ovat Serlachius-museo Göstan Kivijärvi-sali ja Mäntän Klubi Mäntän Klubi . Taiteellisena johtajana vuodesta 1999 on toiminut pianotaiteilija Niklas Pokki. == Lähteet == Luokka:Musiikkifestivaalit Suomessa Luokka:Mänttä
Jollibee

Jollibee on filippiiniläinen pikaruokaketju, joka on perustettu vuonna 1978. Jollibee on Jollibee Foods Corporationin omistuksessa. == Aiheesta muualla == *Viralliset sivut Luokka:Filippiiniläiset elintarvikeyhtiöt Luokka:Filippiiniläiset pörssiyhtiöt Luokka:Pikaruokalat Luokka:Elintarvikealan tuotemerkit
Kevin Coyne

Kevin Coyne (1944–2004) oli brittiläinen laulaja-lauluntekijä­, joka tunnettiin monesta musiikkityylistä vaikutteita ottaneesta rock-musiikistaan, läpitunkevasta lauluäänestään ja kömpelöistä peukalo-otteista kitaransoitossaan. Hänen sanoituksiinsa toi syvyyttä työskentely sosiaalityöntekijänä psykiatristen potilaiden parissa. Coyne levytti nelisenkymmentä albumia, joilla hän yhdisti musiikissaan rockia, bluesia, folkia ja englantilaista music hall -perinnettä. Coyne vieraili 1970-luvun loppupuoliskolla ja 1980-luvun alussa Suomessa suunnilleen vuosittain, esiintyen joskus yksin, joskus yhtyeen kera. Ensiesiintyminen tapahtui vuoden 1974 Helsingin juhlaviikoilla, ja vuoden 1976 alussa hän kiersi Suomea kaksi viikkoa yhtyeineen, jossa soitti sittemmin The Police-yhtyeestä tunnettu kitaristi Andy Summers. == Diskografia == * 1969: Siren * 1970: Let's Do It * 1970: Rabbits * 1971: Strange Locomotion * 1972: Case History * 1973: Marjorie Razorblade * 1974: Blame lt On The Night * 1975: Matching Head and Feet * 1976: Let's Have A Party (kokoelma) * 1976: Heartburn * 1977: In Living Black and White (live) * 1977: Beautiful Extremes * 1978: Dynamite Daze * 1979: Millionaires and Teddy Bears * 1979: Babble - Songs for Lonely Lovers (yhdessä Dagmar Krausen kanssa) * 1980: Bursting Bubbles * 1980: Sanity Stomp * 1981: The Dandelion Years (kokoelma) * 1981: Pointing the Finger * 1982: Politicz * 1983: Beautiful Extremes et Cetera * 1984: Legless In Manila * 1985: Rough * 1987: Stumbling On to Paradise * 1989: Everybody's Naked * 1990: Romance - Romance * 1991: Peel Sessions * 1991: Wild Tiger Love * 1992: Burning Head * 1993: Tough and Sweet * 1994: Elvira - Songs From The Archives (1979–1983) * 1994: Sign Of The Times (kokoelma) * 1995: The Adventures Of Crazy Frank * 1997: Knocking On Your Brain * 1997: Rough - Live And More * 1999: Bittersweet Lovesongs (kokoelma) * 1999: Sugar Candy Taxi * 2000: Room Full Of Fools * 2002: Life Is Almost Wonderful (yhdessä Brendan Crokerin kanssa) * 2002: Carnival * 2004: Underground * 2005: Donut City * 2008: One Day in Chicago * 2008: On Air (live) * 2010: I Want My Crown: The Anthology 1973–1980 (4-CD- boksi) * 2012: Nobody Dies in Dreamland - Home Recordings From 1972 == Lähteet == Luokka:Brittiläiset laulaja-lauluntekijät Luokka:Vuonna 1944 syntyneet Luokka:Vuonna 2004 kuolleet
Svetlana Maraš

Svetlana Maraš (s. 1985) on serbialainen säveltäjä. Hän yhdistelee työssään kokeellista musiikkia, äänitaidetta ja uutta mediaa.Svetlana Maraš Maraš valmistui Aalto-yliopistosta, jossa työskenteli tutkimusassistenttina, ja sai koulutusta myös monissa muissa opinahjoissa eri maissa. Hän on saanut Belgradin radion Vitomir Bogić -palkinnon (2013), ja hänen teoksensa Dirty Thoughts sai Wrocławin Kansainvälisen säveltäjärostrumin suosituksen (2016). ORF:in Marašilta tilaama teos Jezik oli ehdolla Prix Italia -palkituksi teokseksi. Maraš on toiminut Belgradin radion elektronisen studion nimikkosäveltäjänä ja taiteellisena johtajana. == Lähteet == Luokka:Serbialaiset säveltäjät Luokka:Vuonna 1985 syntyneet Luokka:Elävät henkilöt
Carl Allen

Carl Allen voi tarkoittaa ainakin seuraavia: * Carl Allén (1874–1951), suomalainen painija * Carl Allen (s. 1961), yhdysvaltalainen jazzrumpali * Carl Ferdinand Allen, tanskalainen historioitsija * Carl (Meredith) Allen (1925–1994), yhdysvaltalainen henkilö, joka väitti nähneensä Philadelphia- kokeen
RMS Germanic

RMS Germanic oli White Star Line- laivayhtiön höyrylaiva. Se rakennettiin 1874 Harland & Wolffin telakalla Belfastissa. Sen vesillelasku toteutettiin 1875. Se oli käytössä White Star Linella vuoteen 1903. 1903 sen osti American Line- laiuvayhtiö, Joka omisti sen vuoteen 1905. 1905 se myytiin Dominion Linelle, joka muutti sen nimeksi RMS Ottawa. 1911 se myytiin Turkkiin, Jossa sen nimeksi muutettiin Gul Djemal. 1915 eräs sukellusvene torpeedoi sen Marmaranmerellä, Mutta se pelastettiin ja kunnostettiin. 1928 sen nimeksi muuttui RMS Gulcemal. Vuoteen 1949 se oli varastosäiliö, ja vuonna 1950 se muutettiin kelluvaksi hotelliksi. Lopulta laiva kuljetettiin Messinaan romutettavaksi vuonna 1950. == Lähteet == # The Ships List # Germanic, White Star Line - Norway Heritage Luokka:Höyrylaivat
Valkoisen Kotkan ritarikunta

Valkoisen Kotkan ritarikunta () on puolalainen ritarikunta, jonka perusti Puolan kuningas August II Väkevä vuonna 1705. Mitalia jaetaan perinteisesti 3. toukokuuta. Puolan jaon jälkeen ritarikunnan tunnusmerkkien myöntäminen loppui. Kun Venäjän keisari Nikolai I liitti Puolan oman hallintonsa alaiseksi, otti hän suojelukseensa Valkoisen Kotkan ritarikunnan. Vuonna 1831 ritarikunta liitettiin venäläisten ritarikuntien yhteyteen. Valkoisen Kotkan ritarikunnan kunniamerkkiäkin on valmistettu ja myönnetty lisäksi briljanttikoristein korkea-arvoisille ulkomaalaisille henkilöille (sekä toisuskoisille). Nykymuodossaan ritarikunta otettiin käyttöön 16. lokakuuta 1992. Sitä jaetaan tunnustuksena poikkeuksellisista ansioista valtion tai kansalaisten hyväksi niin siviileille kuin sotilashenkilöillekin. Vuodesta 1921 lähtien ritarikunta on ollut Puolan korkein mahdollinen kunnianosoitus. Saajan ei tarvitse olla Puolan kansalainen. Kunnianosoitusta jaetaan vain yhdessä luokassa: * ritarikunnan nauha == Lähteet == == Aiheesta muualla == * Luokka:Puolan kunniamerkit
Rugby kesäolympialaisissa 2020

Rugbyssa kilpailtiin Tokion 2020 kesäolympialaisissa 6. kertaa. Miesten turnaus pelattiin 26. – 28. heinäkuuta ja naisten turnaus 29. – 31. heinäkuuta. Kumpaankin turnaukseen osallistui 12 joukkuetta. Rubgy pelattiin Rugby-7-muodossa. Menestyinen maa oli Uusi-Seelanti, joka voitti naisten turnauksen ja oli toinen miesten turnauksessa. Miesten turnauksen voitti Fidži, joka oli kolmas naisten turnauksessa. ==Aikataulu== Lähde: Ma 26 Ti 27 Ke 28 To 29 Pe 30 La 31 Miehet Lohkovaihe Lohkovaihe Puolivälierät Sijoitusottelut Sijoitusottelut Välierät Pronssiottelu Loppuottelu Naiset Lohkovaihe Lohkovaihe Puolivälierät Sijoitusottelut Sijoitusottelut Välierät Pronssiottelu Loppuottelu ==Mitaliyhteenveto== Miehet tiedot Naiset tiedot ==Mitalitaulukko== 1\. 1 1 0 2 2\. 1 0 1 2 3\. 0 1 0 1 4\. 0 0 1 1 Yhteensä 2 2 2 6 ==Lähteet== *
Pyhän Yrjön ritarikunta

Pyhän Yrjön ritarikunta () on Venäjän keisarinna Katariina II vuonna 1769 perustama slaavien soturipyhimykselle, Pyhälle Yrjölle omistettu sotaritarikunta. Ritarikunta on perustettu sotilashenkilöiden tunnustamista varten, ja sillä palkittiin henkilöitä, jotka olivat palvelleet ansioituneesti sotilasurallaan tai osoittaneet urheutta taistelukentällä. == Historia == Tunnus on kultainen, merkkiä on myönnetty I ja II luokan risteillä siihen kuului myös nelikulmainen rintatähti, jossa lukee teksti "palveluksesta ja urhoollisuudesta ()". Nauha on musta-oranssi-raidallinen yrjönnauha. Pyhän Yrjön ristit ovat olleet erittäin arvostettuja. I luokan tunnusta on jaettu vain 25 kpl. Mukana on joitakin Venäjän keisareita, kaikkein suurimpia sotapäälliköitä ja joitakin ulkomaisia merkkihenkilöitä. II luokan ristiä on jaettu hieman reilut 120 ja III luokan tunnustakin vain noin 650 kpl. IV luokankin jakomäärä on jäänyt noin 3 500 kappaleeseen. Vaikka neljännen luokan ristin saaminen oli riippumatonta upseerin arvoista, edellytti kolmannen luokan tunnus "käytännössä" jo kenraalin arvoa. Kolmannen luokan saamiseksi upseerin tuli yksikkönsä johtajana osoittaa erityistä henkilökohtaista urheutta. Toinen luokka vaati jo komentavalta upseerilta strategisia kunniakkaita saavutuksia. Ritarikunnan myöntämistä jatkettiin nyky-Venäjällä vuonna 1992 tehdyn päätöksen nojalla. == Ritarikunnan luokat ja ansiomerkin kanto-ohje == Ritarikunnassa on neljä luokkaa: * I. luokka: hopeinen rintatähti rinnan vasemmalla puolella sekä iso risti nauhassa oikean olkapään päällä * II luokka: hopeinen rintatähti rinnan vasemmalla puolella ja iso risti kaulanauhassa * III luokka: pieni risti kaulanauhassa * IV luokka: pieni risti rinnan vasemmalla puolella napinlävessä == Suomalaisia tai suomenmaalaisia Pyhän Yrjön ritarikunnan ritareita == * Adolf Aminoff, jalkaväenkenraali * Gustaf Fredrik Jakob Aminoff, eversti * Johan Fredrik Gustav Aminoff kenraaliluutnantti * Oskar Gripenberg, jalkaväenkenraali * Fabian Steinheil, kreivi, kenraaliluutnantti * Fredrik Vilhelm Berg, kenraalimajuri * Paul van Suchtelen, kenraaliluutnantti * Johan Jakob von Daehn, kenraalimajuri * Aleksandr Sergejevitš Menšikov, Suomen kenraalikuvernööri * Carl Alfthan, kenraaliluutnantti * Carl Johan Adlercreutz, ainoa Suomessa syntynyt 2. luokan ritari * Georg von Moller, kenraalimajuri * Fredrik Alopaeus, kreivi, kenraalimajuri === Venäläisten ritarikuntien arvojärjestys === Korkein on Pyhän Andreaksen, sitten 2. Pyhän Aleksanteri Nevskin, 3. Valkoisen Kotkan, 4. Pyhän Vladimirin, 5. Pyhän Annan ja 6. Pyhän Stanislauksen ritarikunnat. Hierarkian ulkopuolella olivat vain korkea-arvoisille naisille tarkoitettu Pyhän Katariinan ritarikunta sekä Pyhän Yrjön ritarikunta, jonka kunniamerkeillä palkittiin upseerien pääasiassa sodanaikaisia sotilasansioita. Hierarkian ulkopuolella olivat vain korkea- arvoisille naisille tarkoitettu Pyhän Katariinan ritarikunta sekä Pyhän Yrjön ritarikunta, jonka kunniamerkeillä palkittiin upseerien pääasiassa sodanaikaisia sotilasansioita. ==Katso myös== *Venäjän keisarilliset ritarikunnat *Pyhän Yrjön risti (Venäjä) *Pyhän Yrjön miekka == Lähteet == Yrjön
It Won’t Be Long

It Won’t Be Long on brittiläisen rockyhtyeen The Beatlesin kappale yhtyeen vuoden 1963 albumilta With the Beatles. Se on albumin ensimmäinen kappale. Kappaleen kirjoitti pääasiassa John Lennon, Paul McCartneyn avustuksella. ==Kokoonpano== Lähde: ===The Beatles=== *John Lennon – laulu, rytmikitara *Paul McCartney – taustalaulu, bassokitara *George Harrison – taustalaulu, soolokitara *Ringo Starr – rummut ===Tuotanto=== *George Martin – tuottaja *Norman Smith – äänisuunnittelija ==Lähteet== Luokka:The Beatlesin kappaleet Luokka:Vuoden 1963 kappaleet
All I’ve Got to Do

All I’ve Got to Do on brittiläisen rockyhtyeen The Beatlesin kappale yhtyeen vuoden 1963 albumilta With the Beatles. John Lennon sai inspiraation kappaleeseen Smokey Robinsonilta. ==Kokoonpano== Lähde: ===The Beatles=== *John Lennon – laulu, rytmikitara *Paul McCartney – taustalaulu, bassokitara *George Harrison – taustalaulu, soolokitara *Ringo Starr – rummut ===Tuotanto=== *George Martin – tuottaja *Norman Smith – äänisuunnittelija ==Lähteet== Luokka:The Beatlesin kappaleet Luokka:Vuoden 1963 kappaleet
Markku Peltoniemi

Markku Peltoniemi tarkoittaa muun muassa seuraavia henkilöitä: * Markku Peltoniemi (s. 1943), tekniikan tohtori, professori * Markku Peltoniemi (s. 1948), jalkapalloilija
Markku Peltoniemi (professori)

Markku Pellervo Peltoniemi (s. 1943) on suomalainen professori emeritus ja tekniikan tohtori. Hän jäi eläkkeelle Aalto-yliopiston Geoympäristötekniikan tutkimusryhmän esimiehen ja geofysiikan professorin virasta 31. heinäkuuta 2009 alkaen.Google-haun tuloksen näyttö haulla "markku peltoniemi" professori"Geologiaa ja geofysiikkaa teekkareille, Geologinen seura s. 213 Peltoniemi on European Association of Geoscientists and Engineersin (EAGE) kunniajäsen. Hän on toiminut pitkään EAGE:n eri luottamus- ja johtotehtävissä ja oli ensimmäinen tunnustuksen saanut suomalainen. Hän on myös Espoon kaupungin kunnia-ambassador. == Lähteet == Luokka:Aalto-yliopiston professorit Luokka:Suomalaiset professorit Luokka:Suomalaiset geofyysikot Luokka:Vuonna 1943 syntyneet Luokka:Elävät henkilöt
Aki Roukala

Aki Roukala (s. 15. heinäkuuta 1978 Oulu) on suomalainen media-alan vaikuttaja ja manageri. Hän toimii muun muassa Maustetyttöjen, Miki Liukkosen, Yonan ja Mirel Wagnerin managerina. Lisäksi hän on ollut perustamassa hailuotolaista Bättre Folk -musiikkifestivaalia. Roukala on syntynyt Oulussa, mutta asui pitkään Helsingissä. Asuessaan Helsingissä hän toimi muun muassa Image-lehden valokuvaajana. Vuonna 2011 Roukala muutti Helsingistä Hailuotoon, ja perusti oman levy-yhtiönsä Is This Art! vuonna 2014. Hän kertoo oppineensa Imagen- aikanaan brändäämään, mistä on ollut hyötyä managerin uralla. == Lähteet == Luokka:Suomalaiset managerit Luokka:Suomalaiset sanoittajat Luokka:Suomalaiset kulttuurielämän vaikuttajat Luokka:Vuonna 1978 syntyneet Luokka:Elävät henkilöt
Protomelas dejunctus

Protomelas dejunctus on kirjoahventen (Cichlidae) heimoon kuuluva kalalaji. P. dejunctus elää trooppisissa olosuhteissa, ja sitä tavataan korkeintaan 10 metrin syvyydessä. Se saattaa kasvaa lähes 14 senttimetrin mittaiseksi. Lajia on tavattu Malawista Afrikasta. == Lähteet == Luokka:Kirjoahvenet
Schirmeck

Schirmeck on kunta Pohjois-Ranskassa Bas-Rhinin departementissa Grand Estin alueella. Se sijaitsee noin 50 kilometriä Strasbourgin kaupungista lounaaseen Bruchejoen varrella. Kunnan nähtävyyksiä on Alsace-Moselle -muistomerkki (Mémorial de l'Alsace-Moselle). Se avattiin vuonna 2005, ja siellä voi tutustua alueen historiaan vuosina 1871–1945. Tuona ajanjaksona Alsacen ja Mosellen asukkaiden kansalaisuus vaihtui neljästi. Toisen maailmansodan aikana vuosina 1940–1945 nämä departementit olivat ainoat osat Ranskaa, jotka Kolmas Valtakunta liitti osakseen. Schirmeckissä oli tuolloin natsien ylläpitämä leiri Sicherungslager Vorbruck-Schirmeck. Siellä oli noin kymmenen tuhatta poliittista vankia.Tour de France 2019 ==Lähteet== ==Aiheesta muualla== Luokka:Bas-Rhinin kunnat